  Наталья Тетерина Ар талэсь азьвыл 9-тӥ шуркынмонэ чагыр эстӥськон пуштэмен сэрен Ижкарысь Удмурт урамысь 261 номеро юртлэн люкетэз куашказ. Удмуртиын шимучыр дыръя быремъёсты буре ваизы, ивортэ Ижысь епархилэн пресс-службаез.  Быремъёс понна вӧсяськон 6 фото Михаил Архангеллэн собораз вӧсяськонэ быремъёслэн ӵыжы-выжыоссы, эрикрадэз утисьёс, МЧС-ысь ӧнерчиос но элькун кивалтэтлэн ёзчиосыз пыриськизы. Ужрадэз Ижкарлэн но Удмуртилэн митрополитэз Викторин нуиз. Вӧсяськон бере владыка шугадӟонэ шедемъёслы вазиськиз. Тӥлесьтыд вӧсьтэс, ыштон вӧсьтэс, быдэс кар аслэсьтыз кадь шӧдӥз. Шимучыр бере нырысетӥ нуналаз ик ми черкъёсын вӧсяськисьёсты адӟимы, соос шугадӟонэ шедемъёслы Инмар мед юрттоз шуыса куризы Викторин, Ижкарлэн но Удмуртилэн митрополитэзАрхипастырь озьы ик элькун кивалтэтлы но вань юрттӥсьёслы тау кариз. Люкаськемъёслы куректэмзэ но юрттыны дасьлыксэ Удмуртиысь кивалтэтлэн тӧроез Ярослав Семёнов вераз. Та дыр ӵоже ми ваньзэ лэсьтыны тыршимы ыштондэс капчиятон понна, ми тӥледлы юрттыны, сюлмаськыны выримы. Зэм вераз валдыка, сое воштыны уг луы. Но туж курисько, оске милемлы, кивалтэтлы но калыклы, кудӥз ми доры вазиське, кызьы соос пайдаёгес юрттэт сётыны быгатысалзы шуыса юанъёсын. Тодэ, ми котьку вӧзады, тӥ дорын службаын. Соин ик мае быгатӥськом ми лэсьтом Ярослав Семёнов, Удмуртиысь кивалтэтлэн тӧроез Буре ваён нунал 5 фото Тодэ вайытом, 2017 арын 9-тӥ шуркынмонэ чагыр эстӥськон пуштэмен Ижкарысь Удмурт урамысь 261 номеро юртлэн витетӥ секциез куашказ. Шуэрес учырын сизьым адями быриз, соос пӧлын кык нылпиос. Пуштонын та юртын ик анаеныз ӵош улӥсь 27 аресъем воргоронэз янгыше уськыто. Со янгыше уськытонлэн оглюкетэныз соглаш луиз. Та дыре Удмуртиысь Вылӥ суд корка пуштон учыръя уголовной ужез эскерыны кутскиз.  ВАТСАН Удмуртиысь Мерлыко политикая но ужъя министерстволэн ивортэмезъя, шугадӟонэ шедемъёс азьын одно быдэстоно мерлыко ужъёс туннэ быдэстэмын. Одӥг пол тырись быдэн 10 сюрс манетэн юрттэтэз 557 адями басьтӥз. Бырем муртъёслэн семьяоссылы 7 миллион манет тыр пособиос сётэмын. Ваньбурзэс ыштэм понна 100 сюрс манетъем компенсациез 107 адями басьтӥз. Пуштон сэрен улон интызэс ыштэм 32 семьялы (106 адями) выль улон инты басьтыны (пуктыны) 85 миллион 296 сюрс 7 манет висъямын. Та дыре 31 семья 78 миллион 296 сюрс 107 манет тыр 35 улон инты басьтӥз ни. Эшшо одӥгез азьланяз басьтон вылысь улон инты утча. Тегъёс: Шимучыръёс Ижкар МитрополитВикторин Удмуртия Мерлык вӧсьлык буреваён ЯрославСемёнов  